Guðmundur Kjartansson vann snemma peð af Vigni Vatnari Stefánssyni á fyrsta borði . Svo gerðist lítið í langan tíma , en að lokum tókst Guðmundi að svæfa Vigni og Vignir lék af sér manni . Sigurbjörn Björnsson blés til sóknar á öðru borði , og smám saman varð Aron Þór Maí að gefa eftir og játa sig sigraðan . Mikael Jóhann Karlsson fékk erfiða stöðu á móti Davíð Kjartanssyni , og Davíð var ekki í vandræðum með að innbyrða sigurinn . Á fjórðu borði náði Júlíus Friðjónsson snemma peði af Stephani Briem . Stephan sat uppi með tapaða stöðu en lagði endalausar gildrur fyrir Júlíusi og skákin drógst fram yfir miðnætti áður en Stephan varð að kasta handklæðinu . Svo á fimmta borði var ein af þeim mest spennadi skákum kvöldins tefld : Þorvarður Ólafsson reyndi Grünfeldsvörn á móti Ólafi Bjarnasyni . Þorvarður “ át ” eitrað peð á a 2 og Ólafur yfirspilaði síðan Þorvarð . Þegar staðan hjá svörtum leit út fyrir að vera orðin koltöpuð dróg Þorvarður fram síðasta vopnið og fórnaði hrók til að hrekja konung hvíts úr víginu . Það tókst með eindæmum vel og hann bjargaði skákinni í jafntefli . Skákin var í beinni , og við mælum með að þið skoðið hana . Önnur úrslit kvöldsins voru að mestu eftir bókinni . Undantekningin var að hinn stigalausi Oddur Sigurðarson vann lærdómsríkt peðsendatafl á móti Herði Jónassyni . Peðsendatöflin segja oft til um styrkleika andstæðinganna – og það er alltaf spennandi að fylgast með þeim . Enn og aftur stóðu ungu strákarnir úr Breiðablík sig vel – Mikael Bjarki Heiðarsson var með ýfið betra í drottningaendatafli á móti Jóni Þ. Helgasyni þó það munaði 600 skákstigum eða svo á þeim . Skákin leystist upp í jafntefli . Svipað var uppi á teningnum í skák Arnars Loga Kjartanssonar og Harðar Garðarssonar . Hörður var lengi vel með tapaða stöðu en bjargaði jafntefli með herkjum . Gaman að sjá einbeitinguna hjá ungi kynslóðinni ! Birnukaffi var á sínum stað – alltaf heitt á könnunni og gott andrúmsloft . Þakkir fær líka Kristján Örn Elíasson fyrir alla hjálp í okkar frumraun með beinar útsendinga . ] ] Umsjón með mótunum hafa þeir Eiríkur K. Björnsson og Gauti Páll Jónsson . Þátttökugjald er 500 kr. en frítt er fyrir 17 ára og yngri . Athugið breytta dagskrá , teflt á fmmtudögum í janúar og febrúar . Nánar hér . ] ] Guðmundur Kjartansson sigraði varaformann TR í langri skák eftir að Vignir Steinþór Halldórsson , stjórnarformaður MótX lék fyrsta leikinn fyrir hinn síðarnefnda . Reyndar lék Vignir d-peðinu nánast alla leið á d 5 í upphafsstöðunni , sem var nokkuð einkennandi fyrir skákina því seinna meir átti hvítur eftir að ýta peðunum án þess að hugsa um þá reiti sem mynduðust í framhaldinu fyrir riddara svarts . MótX styrkti Taflfélag Reykjavíkur nú á dögunum fyrir kaupum á skákklukkum og “ beinleiðis borðum ” , enda megum við ekki láta apaloppuna “ live-skákborð ” taka yfir ! Úrslit umferðarinnar voru furðumörg eftir bókinni góðu , en það segir þó ekki alla söguna því oft getur verið stutt milli feigs og ófeigs . Benedikt Þórisson tefldi mjög vel gegn Stephani Briem og komst grátlega nálægt vinningnum en lenti í riddara og hróks mátneti þegar hann var drottningu yfir . Öll höfum við samt lent í svona skákum og þær eru mikilvægur hluti af lærdómsferlinu . Ef Benedikt heldur áfram á sömu braut munu þessir vinningar skila sér í hús von bráðar . Í humátt á eftir efstu mönnum eru Davíð Kjartansson , áðurnefndur Stephan Briem , Mikael Jóhann Karlsson og Júlíus Friðjónsson með 2.5 vinning . Í fjórðu umferð , næstkomandi miðvikudagskvöld , er toppslagur á fyrsta borði , en þá mætast Guðmundur Kjartansson og Vignir Vatnar . Sigurbjörn Björnsson mætir svo Aroni Þór Mai á öðru borði . Birnukaffi verður opið eins og fyrri daginn , hvar veisluborðin svigna undan kræsingunum . ] ] Það er þó erfitt að kalla mótið þriðjudagsmót þar sem það fór fram á fimmtudegi , eins og mótin munu gera í janúar og febrúar . Mótið var fámennt en góðmennt , enda tvö sterk kappskákmót í gangi þessa dagana , Skákþing Reykjavíkur og Gestamót Hugins og Breiðabliks . Næsta mót verður fimmtudagskvöldið 16. janúar næstkomandi . Mótin hefjast kl. 19:30 í Skákhöll TR í Faxafeni . Tefldar eru fjórar umferðir , tímamörk eru 15 mínútur með 5 sekúndna viðbótartíma og reiknast mótin til atskákstiga . Miðvikudagskvöldið 8. janúar fór fram önnur umferð Skákþings Reykjavíkur . Eftir hana eru átta skákmenn efstir og jafnir með fullt hús , tvo vinninga af tveimur . Úrslitin voru eftir bókinni góðu á efstu borðum ef frá er talið jafntefli í skák Alexanders Olivers Mai ( 1958 ) og Davíðs Kjartanssonar ( 2356 ) . Nokkur önnur dæmi voru um jafntefli hjá yngri kynslóðinni gegn reyndari mönnum ; Arnar Heiðarsson ( 1880 ) hélt jöfnu gegn Þorvarði Ólafssyni ( 2188 ) , Anna Katarína Thoroddsen ( 1076 ) gegn Sigurjóni Þóri Friðþjófssyni ( 1812 ) og Mikael Bjarki Heiðarsson ( 1043 ) gegn Sigurði Frey Jónatanssyni ( 1651 ) . Ólafur Bjarnason ( 1815 ) gerði sér svo lítið fyrir og lagði Harald Harladsson ( 1962 ) af velli með hvítu mönnunum . Í næstu umferð munu allir þeir sem hafa tvo vinninga mætast á efstu fjórum borðunum . Þess má geta að á sex efstu borðunum í sal TR fara skákirnar beinleiðis út í vefheima hvar áhugasamir geta fylgst með töktum meistaranna , og sjá nákvæmlega hvenær mistök eiga sér stað , leikir sem færu aldrei framhjá þeim sem heima sitja . Pörun liggur fyrir í þriðju umferð . Á fyrsta borði fær vararitari Skáksambandsins að spreyta sig gegn Guðmundi Kjartanssyni . Benedikt Briem teflir við Sigurbjörn Björnsson á öðru borði , Vignir Vatnar og Pétur Pálmi Harðarson tefla saman á því þriðja , og á fjórða borði leiða saman hesta sína Aron Þór Mai og Ólafur Bjarnason . Allar upplýsingar um úrslit og pörun má nálgast á chess-results . Þriðja umferð verður næstkomandi sunnudag klukkan 13 , í félagsheimili TR , Faxafeni 12 . Birnukaffi verður á sínum stað að vana , hvort sem mönnum þyrstir í koffín , sykur , eða bara hið hreina íslenska vatn . ] ] Umsjón með mótunum hafa þeir Eiríkur K. Björnsson og Gauti Páll Jónsson . Þátttökugjald er 500 kr. en frítt er fyrir 17 ára og yngri . Athugið breytta dagskrá , teflt á fmmtudögum í janúar og febrúar . Nánar hér . ] ] Nauðsynlegt er að skrá iðkendur í tímana með því að smella hér , einnig þá sem voru skráðir fyrir áramót . Ekki þarf að skrá iðkendur í manngangskennslu . ] ] Gestamót Hugins og Breiðabliks verður á þriðjudögum , en að því loknu færast mótin aftur á gömlu góðu þriðjudagskvöldin . Skákirnar fara fram klukkan 19:30 og þáttökugjald er 500 kr. en ókeypis fyrir 17 ára og yngri . Tefldar eru fjórar skákir með tímamörkunum 15 + 5 . Dagskrá mótanna í janúar og febrúar : mót fimmtudaginn 9. janúar mót fimmtudaginn 16. janúar mót fimmtudaginn 23. janúar mót fimmtudaginn 30. janúar mót fimmtudaginn 6. febrúar mót fimmtudaginn 13. febrúar mót fimmtudaginn 20. febrúar mót þriðjudaginn 25. febrúar Og eftir það á þriðjudögum . ] ] Nokkur dæmi eru um það að skákmenn hafi skrifað 2019 og breytt síðan ásnum í tvist og níu í núll , eins og þekkist þegar setist er að tafli í jafnan fyrstu kapskák ársins . 59 skákmenn eru skráðir til leiks . Þónokkrir tóku sér yfirsetu í fyrstu umferð , meðal annars nokkrir ungir skákmenn vegna taflmennsku erlendis . Stigahæstu keppendur mótsins eru að þessu sinni titilhafarnir Guðmundur Kjartansson , Davíð Kjartansson , Sigurbjörn Björnsson og Vignir Vatnar Stefánsson . Þeir stigahærri unnu þá stigalægri á efstu borðum fyrir utan jafntefli í skák Jóns Þórs Helgasoar ( 1672 ) og Stephans Briem ( 2197 ) . Önnur óvænt úrslit voru þau að Blikinn Örn Alexandersson ( 1550 ) vann Guðna Stefán Pétursson ( 2026 ) og Batel Goitom Haile ( 1559 ) gerði jafntefli gegn Braga Halldórssyni ( 2089 ) . Öll úrslit og pörun í aðra umferð má nálgast á chess-results . Önnur umerð verður næstkomandi miðvikudgaskvöld klukkan 19:30 í Faxafeni 12 . Þá fær Guðmundur að kljást við Eirík Björnsson og Davíð fær svart gegn Alexander Oliver Mai , sem gerði garðinn frægan í síðasta haustmóti með góðri framistöðu gegn stigahærri mönnum . Birnukaffi er á sínum stað að vana þar sem boðið er upp á alls kyns kræsingar sem koma blóðinu á stað þegar þess gerist þörf . ] ] Hálfur vinningur fæst fyrir yfirsetu . 1. umferð sunnudag 5. janúar kl. 13.00 2. umferð miðvikudag 8. janúar kl. 19.30 3. umferð sunnudag 12. janúar kl. 13.00 4. umferð miðvikudag 15. janúar kl. 19.30 5. umferð sunnudag 19. janúar kl. 13.00 6. umferð miðvikudag 22. janúar kl. 19.30 7. umferð sunnudag 26. janúar kl. 13.00 8. umferð miðvikudag 29. janúar kl. 19.30 9. umferð sunnudag 2. febrúar kl. 13.00 Sjálfkrafa tap dæmist á keppanda sem mætir á skákstað meira en 30 mínútum eftir upphaf umferðar . Aukaverðlaun ganga óskipt til þess sem hefur flest oddastig . Skákþing Reykjavíkur er reiknað til alþjóðlegra skákstiga . Vinsamlegast mætið tímanlega á skákstað til að staðfesta skráningu og greiða þátttökugjald . Skráningu lýkur 15 mínútum fyrir auglýst upphaf móts , þ.e. kl. 12.45 .